laion/Wikipedia-Exotic huggingface dataset:
Wanted (שיר של ואן ריפאבליק)

"Wanted" הוא סינגל של הלהקה האמריקאית ואן ריפאבליק, שיצא על ידי אינטרסקופ רקורדס ומוזלי מיוזיק גרופ (אנ') כסינגל השני מתוך אלבום האולפן החמישי שלהם, Human, ב-6 בספטמבר 2019. הסינגל נכתב על ידי ראיין טדר, ברנט קטצל, קייסי סמית', טיילר ספרי וזק סקלטון, והופק על ידי ראיין טדר, ברנט קטצל, טיילר ספרי וסטיב וילמונט. ב-20 בדצמבר 2019, יצאה גרסה חדשה לשיר בשם "Wanted (String Mix)", שכללה כלי מיתר נוספים. נכון ליוני 2021, השיר הושמע למעלה מ-79 מיליון פעמים בספוטיפיי. הווידאו קליפ של השיר יצא ב-6 בספטמבר 2019. נכון לדצמבר 2021, לווידאו קליפ למעלה מ-65 מיליון צפיות ביוטיוב. הווידאו קליפ של "Wanted (String Mix)" יצא ב-23 בדצמבר 2019. בווידאו קליפ, ניתן לראות את ראיין טדר מבצע את השיר בזמן שהתזמורת הסימפונית של קולורדו מנגנת ברקע. נכון לדצמבר 2021, לווידאו קליפ של "Wanted (String Mix)", יש למעלה מ-5 מיליון צפיות ביוטיוב. מידע על הסינגל "Wanted" באתר מיוזיק בריינז סרטון השיר "Wanted" באתר יוטיוב "Wanted – Single by OneRepublic". Apple Music. ארכיון מ-2019-09-05. נבדק ב-6 בספטמבר 2019. {{cite web}}: (עזרה) "OneRepublic - Wanted (String Mix/Audio)". ארכיון מ-2021-03-09. נבדק ב-22 בדצמבר 2019. {{cite web}}: (עזרה) Wanted, נבדק ב-2021-06-28 OneRepublic - Wanted, נבדק ב-2021-06-28 "OneRepublic-Star Ryan Tedder kann richtig gut tanzen" (בגרמנית). Deutsche Presse-Agentur. 5 בספטמבר 2019. ארכיון מ-2021-06-28. נבדק ב-6 בספטמבר 2019. {{cite web}}: (עזרה) "OneRepublic - Wanted (String Mix/Performance Video)". ארכיון מ-2020-12-14. נבדק ב-23 בדצמבר 2019. {{cite web}}: (עזרה) Wanted, ארכיון מ-2021-06-28, נבדק ב-2021-06-28 ONEREPUBLIC "Wanted" | (Radio Date: 13/09/2019), radiodate.it (באנגלית) (ארכיון) Wanted, ארכיון מ-2021-06-28, נבדק ב-2021-06-28 Wanted, ארכיון מ-2021-06-28, נבדק ב-2021-06-28
אנטנס סנייצ'קוס

אנטנס סנייצ'קוס (בליטאית: Antanas Sniečkus; ‏ 7 בינואר 1903 – 22 בינואר 1974) היה מנהיג המפלגה הקומוניסטית של ליטא מ-1927 ועד מותו. מזכ"ל רשמי של המפלגה ומושל ליטא דה פקטו מ-15 באוגוסט 1940 ועד מותו. נולד בכפר ליד שאקי, ב-1920 נאסר, כחבר המפלגה הקומוניסטית של ברית המועצות, בגין פעילות נגד הממסד. עם שחרורו נמלט למוסקבה. בדצמבר 1926, לאחר הוצאתם להורג של קרוליס פוז'לה, ראש המפלגה הקומוניסטית של ליטא ועוד ארבעה מראשיה ומאסרם של עשרות בכירים נוספים, נשלח סנייצ'קוס ממוסקבה על מנת להקים מחדש את המפלגה. המפלגה פעלה במחתרת, תחת שלטון אנטאנס סמטונה. ב-1930 נכלא סנייצ'קוס בקובנה בגין פעילותו המחתרתית. ב-1933 שוחרר בעסקת חילופי שבויים תמורת לאומנים ליטאים שהוחזקו במוסקבה, ונשלח לגלות בברית המועצות. ב-1936 שב לליטא. ב-1939 נשפט לשמונה שנות מאסר. אך שוחרר עם כיבוש ליטא על ידי ברית המועצות בקיץ 1940. ב-15 באוגוסט 1940 מינה אותו הקומיסר ולדימיר דקנוזוב למזכ"ל המפלגה הקומוניסטית של ליטא, שהפכה לחלק מן המפלגה הקומוניסטית של ברית המועצות. בעת כיבוש ליטא על ידי גרמניה הנאצית בעת מבצע ברברוסה, נסוג סנייצ'קוס עם הצבא האדום מליטא לעומק רוסיה. ב-1942 ארגן במוסקבה את תנועת הפרטיזנים הליטאים (Lietuvos partizaninio judėjimo štabas) ופיקד עליה. בשנים 1948–1952, עם התבססות השלטון הסובייטי בליטא ברוח יוסיף סטלין, ארגן סנייצ'קוס קולקטיביזציה של החקלאות, ביטול רכוש פרטי, יצירת קולחוזים וגירוש מתנגדי משטר. כך היה כלי שרת בידי השלטון המרכזי על מנת לשלוט בליטא. הדבר דירדר את מצבה הכלכלי של ליטא למצב הכללי ששרר בברית המועצות באותה עת. גם לאחר עלייתו שלטון של ניקיטה חרושצ'וב, ששחרר אסירים פוליטיים וגולים רבים, לא התיר להם סנייצ'קוס לשוב לליטא. מצד שני, הצליח סנייצ'קוס להתייצב כנגד סטלין ובליטא לא אירעו מקרי "טיהור" של חברי המפלגה הקומוניסטית המקומית מן התקופה הקדם-סובייטית, בניגוד לכל רפובליקה אחרת של ברית המועצות בתקופת סטלין. אשתו, מירה בורדונייטה (Mira Bordonaitė), הייתה יהודיה ופעילה במפלגה הקומוניסטית, שריצתה אף היא מאסרים ממושכים. היא הייתה עיתונאית וכיהנה כראשת LRT, רשת השידור הציבורי של ליטא. לזוג היו שני ילדים. לדברי איגוד יוצאי וילנה והסביבה, בהשפעתה התיר סנייצ'קוס פעילות תרבותית יהודית בליטא שכללה תיאטרון יידיש, מקהלה וקבוצות מחול בווילנה ובקובנה. העיר שהוקמה לשם הקמתה ותפעולה של תחנת הכוח הגרעינית איגנלינה נקראה על שמו, סנייצ'קוס. ב-1992 שונה שם העיר לויסגינס. מדיה וקבצים בנושא אנטנס סנייצ'קוס בוויקישיתוף מיהו אנטנס סנייצ'קוס?, ביוגרפיה ביקורתית מכתב עת נוצרי-שמרני (בליטאית) אירנה קנטורוביץ', "גבורי החורבן": יהודים ביחידות המעורבות בתנועה הפרטיזנית הסובייטית בליטא, בביילורוסיה ובאוקראינה (1941-1944), חיבור לשם קבלת תואר דוקטור, אוניברסיטת תל אביב, 2015, עמ' 32 ליטא אחרי המלחמה, איגוד יוצאי וילנה והסביבה
.gy

.gy היא סיומת אינטרנט מדינית, השייכת לגיאנה. סיומת אינטרנט זו נוצרה ב-1994 והיא נמצאת תחת חסותה של אוניברסיטת גיאנה. הסיומת מנוהלת על ידי המרכז לטכנולוגיית המידע שבאוניברסיטה גיאנה. .co.gy .com.gy .org.gy .net.gy .edu.gy .gov.gy מדיה וקבצים בנושא .gy בוויקישיתוף אתר האינטרנט הרשמי של .gy IANA — .gy Domain Delegation Data, www.iana.org ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
קו הרכבת יי-וו - מדריד

קו הרכבת ייוו - מדריד הוא מסלול רציף של תעבורת קרונות רכבת על גבי מסילת רכבת, מהעיר יי-וו בסין, לעיר מדריד בספרד, מרחק של כ- 13,000 קילומטרים (8,100 מיל), ובכך הוא מהווה את קו הרכבת הישיר הארוך בעולם. רוב התעבורה בו היא לצורך העברת מכולות ובהן סחורות. עד לבניית הקו, נחשבה הרכבת הטרנס-סיבירית לקו הארוך בעולם. קו יי-וו - מדריד הוא אחד ממספר מסלולים המשמשים רכבות משא למרחקים ארוכים בגשר היבשה האירו-אסיאתי החדש (New Eurasian Land Bridge). מסלולים אחרים בין ערים בסין לבין אירופה, המחוברים באמצעות רכבות משא רגילות, כוללים למשל את קו Lianyungang עם רוטרדם, או יי-וו עם ורשה ; נכון לשנת 2016, לפחות שתים עשרה ערים סיניות ותשע ערים אירופיות מחוברות בקווי רכבת דומים. המסילה של קו הרכבת המתחיל בעיר יי-וו, הממוקמת על חוף האוקיינוס השקט, 300 קילומטר דרומית לשנגחאי, וכ-13,000 ק"מ מספרד. הקו עובר דרך סין לכל רוחבה, קזחסטן, רוסיה, בלארוס, פולין, גרמניה וצרפת, ומסתיים במדריד בירת ספרד. קו הרכבת נדרש להתמודד עם מספר אתגרים, ביניהם סוגי כתב שונים, מהירויות שונות וסוגי מדידה שונים. אך האתגר הגדול ביותר הוא בתקן המסילות המשתנה. בסין, בפולין ובמערב אירופה בנויים קווי הרכבת בתקן הסטנדרטי (אנ'), בעוד בקזחסטן, רוסיה ובלארוס נעשה שימוש בתקן מסילה רוסי נפרד (אנ'), ובספרד עצמה נהוג התקן האיברי (אנ') הרחב עוד יותר. הפתרון לכך הוא בחילופי בוגי Bogie exchange, שהיא מערכת הפעלה ייחודית עבור קרונות רכבת שנדרשים לעבור כמה תקני מסילות, והגלגלים בהם מותאמים לכמה מסילות שונות, כדי להתגבר על ההבדלים ברוחב המסילות. לביצוע חילופי בוגי, עוברים קרונות הרכבת התאמה על ידי הסרת השלדה המכילה את הגלגלים והצירים שבתחתית הקרון, והתקנת בוגיה חדשה עם גלגלים מרווחים יותר או צרים יותר, בהתאם. ההתאמה הידנית של הקרונות לתקן מסילות הרכבת המקומי במשך שלוש פעמים מחייבת זמן, לכן אורך המסע 21 יום, שלושה שבועות. עדיין זול יותר וקצר יותר באופן משמעותי מהובלה בים, שתארך שישה שבועות. הובלת הסחורות במשאיות דרך כביש אמנם מהירה יותר, אך תדרוש מספר רב של משאיות, בעלות כבדה, במקום כל קרון תובלה. מעבר לעלות הגבוהה יותר באופן ניכר, הסעת סחורות במשאיות תגרום לזיהום אוויר פי שלושה (114 טון CO 2 לעומת 44 טון ברכבת), לכל נסיעה. קבוצת InterRail השיקה את קו הרכבת בנובמבר 2014, בשיתוף פעולה עם חברת הרכבת הסינית וחברת דויטשה באן (DB). קבוצת InterRail, הרשומה בשווייץ, היא קבוצת תחבורה בינלאומית עם התמחות בהובלה ברכבות, והיא בעלת הקרונות והמכולות. הקו שמחוץ לסין מנוהל על ידי שיתוף פעולה גם עם חברת הרכבות הרוסית (RZD). סחורות אופייניות כוללות מחשבים וחלקי רכב. לכן הקו ייחודי גם בשיתוף הפעולה הבינלאומי בין חברות עסקיות ולאומיות שוונת. עם הקמת הקו הכריז נשיא סין שי ג'ינפינג על יוזמת החגורה והדרך, שחזור של דרך המשי ההיסטורית, ואילו נשיא רוסיה ולדימיר פוטין קרא ל"גל תיעוש חדש ברחבי יבשת אירואסיה. " האיחוד הכלכלי האירואסייתי יחסי סין–רוסיה מסילת הרכבת באיקל-אמור הרכבת הטרנס-אסיאתית הרכבת הטרנס-סיבירית מדיה וקבצים בנושא קו הרכבת יי-וו - מדריד בוויקישיתוף   Shepard, Wade (2016-01-28), "Why The China-Europe 'Silk Road' Rail Network Is Growing Fast", Forbes https://www.theguardian.com/business/2014/dec/10/silk-railway-freight-train-from-china-pulls-into-madrid "China flags train to Madrid to revive Silk Route", Atul Aneja, The Hindu, 23 November 2014
חדקן סיר דריה

חדקן סיר דריה (שם מדעי: Pseudoscaphirhynchus fedtschenkoi) הוא מין של דג סחוס גרמי ממשפחת החדקניים, החי בנהר סיר דריה ובשפך שלו לימת אראל שבמרכז אסיה לחופי קזחסטן, טג'יקיסטן ואוזבקיסטן והוא מצוי בטבע בסכנת הכחדה חמורה, בעיקר עקב הקמת סכרים לאורך הנהר בו הוא חי. חדקן זה קטן ביותר ומגיע לאורך של 20 עד 65 סנטימטרים. הוא בעל גוף שטוח יחסית עשוי סחוס עם סנפירים שטוחים וזנב נמוך. החוטם רחב יחסית וקצר בעל בינים בולטים. הוא שוחה לאורך הקרקעית הבינונית או הרדודה באגם ומחפש טרף של חרקי מים שונים. לא ידוע הרבה על אורח חייו אך עונת הרבייה שלו מתרחשת באפריל. החדקן האחרון שנצפה נראה ב-1960 כך שייתכן שהמין נכחד, אך הוא עדיין מופיע כמין בסכנת הכחדה באמנת וושינגטון ואתר IUCN. מדיה וקבצים בנושא חדקן סיר דריה בוויקישיתוף חדקן סיר דריה, באתר ITIS (באנגלית) חדקן סיר דריה, באתר NCBI (באנגלית) חדקן סיר דריה, באתר Animal Diversity Web (באנגלית) חדקן סיר דריה, באתר האנציקלופדיה של החיים (באנגלית) חדקן סיר דריה, באתר FishBase (באנגלית) חדקן סיר דריה, באתר GBIF (באנגלית) חדקן סיר דריה באתר הרשימה האדומה של IUCN
.gu

.gu היא סיומת אינטרנט מדינית, השייכת לגואם. סיומת אינטרנט זו נוצרה ב-1994 והיא נמצאת תחת חסותה של אוניברסיטת גואם (אנ'). ההרשמות אינן כרוכות בתשלום אך מוגבלות לאנשים או לחברות עם איש קשר בגואם. עקב אוכלוסייתה הקטנה של גואם, סיומת זו היא נמצאת בשימוש מועט ביותר. .com.gu - חברות .edu.gu - בתי ספר .gov.gu - ממשלה .org.gu - ארגונים מדיה וקבצים בנושא .gu בוויקישיתוף אתר האינטרנט הרשמי של .gu (באנגלית) ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
חדקן אמו דריה

חדקן אמו דריה (שם מדעי: Pseudoscaphirhynchus kaufmanni) הוא מין של דג סחוס גרמי ממשפחת החדקניים, החי בנהר אמו דריה ובשפך שלו לימת אראל שלחופי אוזבקיסטן, טורקמניסטן ואולי גם באפגניסטן וטג'יקיסטן. המין מצוי בטבע בסכנת הכחדה חמורה. זהו מין חדקן קטן אך עדיין המין הגדול ביותר בסוג פסודוסקפירינכוס. הוא מגיע לאורך מרבי של 75 סנטימטרים ומשקל של 2 קילוגרם. הוא גם בעל אונת זנב עליונה ארוכה ודקה שיכולה להגיע ל-20% מאורכו. החדקנים הצעירים בעלי גוונים כהים שדוהים עם השנים והבוגרים בעלי גוונים צהובים-בהירים. החוטם של החדקן רחב ושטוח עם בינים ארוכים העוזרים לו לחוש בטרף. פרטים צעירים של החדקן ניזונים בעיקר מחרקי מים ודגים קטנים כשהגדולים ניזונים מדגים גדולים יותר. הם שואבים את הטרף בעזרת שפתיהם הרחבות והם חסרי שיניים. חדקן זה מצוי בסכנה חמורה עקב אובדן הנהרות בהם הוא חי, עקב זיהום מים ועקב דיג לא חוקי לבשרו. באזורים רבים קשה לשלוט על הדיג הבלתי חוקי מה שממשיך את הירידה באוכלוסייה. מדיה וקבצים בנושא חדקן אמו דריה בוויקישיתוף חדקן אמו דריה, באתר ITIS (באנגלית) חדקן אמו דריה, באתר NCBI (באנגלית) חדקן אמו דריה, באתר האנציקלופדיה של החיים (באנגלית) חדקן אמו דריה, באתר FishBase (באנגלית) חדקן אמו דריה, באתר GBIF (באנגלית) חדקן אמו דריה באתר הרשימה האדומה של IUCN
חדקן גמדי

חדקן גמדי (שם מדעי: Pseudoscaphirhynchus hermanni) הוא מין של דג סחוס גרמי ממשפחת החדקניים, והמין הקטן ביותר במשפחה. הוא מצוי בטבע רק בנהר אמו דריה שבטג'יקיסטן, טורקמניסטן ואוזבקיסטן, ובעבר היה מצוי גם בימת אראל. החדקן מצוי בטבע בסכנת הכחדה חמורה. חדקן זה הוא הקטן שבחדקנים ומגיע לאורך של 27.5 סנטימטרים בלבד ולמשקל מרבי מתועד של 50 גרם. במראהו הוא מזכיר את המין חדקן אמו דריה, אך הוא קטן בהרבה ובעל גוונים אפורים-חומים עם שוליים בהירים יותר. הלוחיות שלו קטנות והוא בעל "שובל" ארוך ודק מאונת זנבו העליונה. המין מצוי באזורים ממוזגים של מים מתוקים או מים מליחים, אך לא מגיע לים. בעונת הרבייה החדקן נודד אל אזורים רדודים יותר כדי להשריץ. הוא קטן מאוד וניזון בעיקר מזבובאים שוכני מים, אותם הוא בולע בלגימה. החדקן מצוי בסכנת הכחדה עקב דיג יתר, זיהום נהרות וסכרים לאורך נתיבי מחייתו. עם זאת מין זה היה נדיר כבר מאז שתועד ומ-1996 נכלל כמין בסכנה חמורה לפי הרשימה האדומה של IUCN ואמנת וושינגטון. לא ידוע כמה פרטים חיים בטבע אך נראה שהאוכלוסייה תרד עקב דיג לא חוקי שלא נאכף. מדיה וקבצים בנושא חדקן גמדי בוויקישיתוף חדקן גמדי, באתר ITIS (באנגלית) חדקן גמדי, באתר NCBI (באנגלית) חדקן גמדי, באתר Animal Diversity Web (באנגלית) חדקן גמדי, באתר האנציקלופדיה של החיים (באנגלית) חדקן גמדי, באתר FishBase (באנגלית) חדקן גמדי, באתר GBIF (באנגלית) חדקן גמדי באתר הרשימה האדומה של IUCN
פסודוסקפירינכוס

פסודוסקפירינכוס (שם מדעי: Pseudoscaphirhynchus) הוא סוג של דגי גרם סחוס גרמי ממשפחת החדקניים החיים רק במרכז אסיה לימת אראל והנהרות הקרובים אליה. בסוג זה 3 מינים שכולם מצויים בסכנת הכחדה חמורה, וייתכן שהמין חדקן סיר דריה כבר נכחד מאחר שהוא לא נראה מאז 1960 בטבע. סוג זה כולל את המינים הקטנים ביותר במשפחה שאורכו של הקטן ביותר, חדקן גמדי לא עולה על 27 סנטימטרים ומשקל 50 גרם. המינים בעלי גוף שטוח, חוטם שטוח ודק בעל בינים ארוכים העוזרים לחוש את הסביבה והם בעלי "שובל" ארוך ודק על אונת הזנב העליונה. סוג זה מקורב לסוג סקפירינכוס הנפוץ בנהרות אמריקה הצפונית. חדקן סיר דריה (Pseudoscaphirhynchus fedtschenkoi) חדקן גמדי (Pseudoscaphirhynchus hermanni) חדקן אמו דריה (Pseudoscaphirhynchus kaufmanni) מדיה וקבצים בנושא פסודוסקפירינכוס בוויקישיתוף פסודוסקפירינכוס, באתר ITIS (באנגלית) פסודוסקפירינכוס, באתר NCBI (באנגלית) פסודוסקפירינכוס, באתר Animal Diversity Web (באנגלית) פסודוסקפירינכוס, באתר האנציקלופדיה של החיים (באנגלית) פסודוסקפירינכוס, באתר GBIF (באנגלית)
.gw

‎.gw היא סיומת אינטרנט מדינית (ccTLD) השייכת לגינאה ביסאו. סיומת אינטרנט זו נוצרה ב-2014. סיומת זו הועברה רבות בין גופים שונים עד שנרשמה תחת גינאה ביסאו. ב-10 ביולי 2014, הועברה חסותה של הסיומת מIANA לARN (הרשות הרגולטורית הלאומית - טכנולוגיות מידע ותקשורת של גינאה ביסאו) הסיומת נפתחה לציבור הרחב בנובמבר 2014. מדיה וקבצים בנושא .gw בוויקישיתוף אתר האינטרנט הרשמי של .gw IANA — .gw Domain Delegation Data, www.iana.org NIC.GW, nic.gw ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
אימה יודוקה

אימֵה סאנדיי יוּדוֹקָה (באנגלית: Ime Sunday Udoka; נולד ב-9 באוגוסט 1977) הוא כדורסלן עבר ומאמן כדורסל אמריקאי-ניגרי. יודוקה נולד בפורטלנד שבאורגון, לאם אמריקאית ואב ניגרי. בין השנים 1997–2000 למד באוניברסיטת סן פרנסיסקו ובאוניברסיטת המדינה של פורטלנד, ושיחק בקבוצות הכדורסל שלהן. לאחר שלא נבחר על ידי אף קבוצה בדראפט ה-NBA‏ 2000, שיחק יודוקה במשך מספר שנים בליגות נמוכות בארצות הברית, ובארגנטינה. בעונת 2003/2004 שיחק בארבעה משחקים עם לוס אנג'לס לייקרס מליגת ה-NBA, ובעונה העוקבת עבר לאירופה ושיחק עבור גראן קנריה מהליגה הספרדית ו-JA וישי מהליגה הצרפתית. בסיום עונת 2005/2006 שיחק בשמונה משחקים עם ניו יורק ניקס. בקיץ 2006 חתם על חוזה בפורטלנד טרייל בלייזרס, ובעונתו היחידה בקבוצה שימש כשחקן חמישייה קבוע, ורשם שיאי קריירה של 8.4 נקודות ו-3.7 ריבאונדים בממוצע למשחק. בשנים 2007–2009 שיחק בסן אנטוניו ספרס, בעונת 2009/2010 עבר לסקרמנטו קינגס, ובעונה הבאה חזר לשחק בסן אנטוניו. לאורך 7 עונותיו ב-NBA שותף ב-316 משחקים בסך הכול, והעמיד ממוצעים כוללים של 5.2 נקודות ו-2.9 ריבאונדים למשחק. בעונת 2011/2012 שיחק עבור קבוצת מורסיה מהליגה הספרדית, ובקיץ 2012 פרש ממשחק פעיל לטובת קריירת אימון. בין השנים 2012–2019 שימש יודוקה כעוזר מאמן של גרג פופוביץ' בסן אנטוניו ספרס, בה שיתף פעולה עם עוזרי המאמן מייק בודנהולצר, ברט בראון, שון מרקס, ג'ים בוילן, בקי האמון, ג'יימס בורגו ואטורה מסינה, בין היתר. בעונת 2013/2014 זכה עם הקבוצה באליפות ה-NBA, לאחר שגברה על מיאמי היט בסדרת הגמר. בעונת 2019/2020 עבר לצוות האימון של ברט בראון בפילדלפיה 76', ובעונה העוקבת הצטרף לצוות האימון של סטיב נאש בברוקלין נטס. לקראת עונת 2021/2022 מונה למאמן הראשי של בוסטון סלטיקס, במקומו של בראד סטיבנס אשר קודם לתפקיד הג'נרל מנג'ר. ב-22 בספטמבר, לקראת עונת 2022/2023, הושעה יודוקה לשנה מתפקידו כמאמן הבוסטון סלטיקס לאחר שהתגלה כי ניהל רומן אסור עם אחת מעובדות המועדון. את מקומו מילא ג'ו מאזולה. החל מעונת 2023/2024 מאמן את יוסטון רוקטס. מדיה וקבצים בנושא אימה יודוקה בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר היורוליג פרופיל, באתר ליגת העל הספרדית בכדורסל (בספרדית) סטטיסטיקות המשחק של יודוקה ב-NBA, באתר basketball-reference.com Celtics Name Ime Udoka 18th Head Coach in Franchise History, באתר הקבוצה, 28 ביוני 2021 בעקבות הרומן האסור: אימה יודוקה הושעה לשנה שלמה מבוסטון, באתר וואלה, 23 בספטמבר 2022 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
כריס פינץ'

כריס פינץ' (באנגלית: Chris Finch; נולד ב-6 בנובמבר 1969) הוא כדורסלן עבר ומאמן כדורסל אמריקאי. משמש כמאמן הראשי של קבוצת מינסוטה טימברוולבס מליגת ה-NBA. פינץ' נולד בעיר קיימברידג' שבאוהיו, ובין השנים 1988–1992 למד במכללת פרנקלין ומרשל אשר בלנקסטר, פנסילבניה. לאורך תקופת לימודיו שיחק בקבוצת הכדורסל של המכללה, אשר השתתפה בליגת המכללות השלישית (NCAA Division III). בין השנים 1993–1997 שיחק בקבוצת שפילד שארקס מליגת העל הבריטית בכדורסל. מיד עם פרישתו ממשחק, בשנת 1997, מונה למאמן הראשי של הקבוצה היחידה בה שיחק – שפילד שארקס. בעונות 1999 ו-2000 זכתה הקבוצה בגביע הבריטי, ובשתי העונות העוקבות העפילה לגמר הפלייאוף, אך הפסידה בו. בעונת 2003/2004 אימן את קבוצת גיסן 46' הגרמנית, ובעונה הבאה עבר לאמן את קבוצת ברי מליגת העל הבלגית. בעונתו הראשונה בקבוצה, הוביל אותה לזכייתה היחידה אי פעם באליפות הליגה. בין השנים 2007–2009 אימן את בלפיוס מונס-אנו, יריבתה של ברי מהליגה הבלגית. בשנת 2009 מונה פינץ' למאמן הראשי של קבוצת ריו גראנדה ואלי וייפרס מליגת הפיתוח של ה-NBA. בעונת 2009/2010 הוליך את הקבוצה לזכייתה הראשונה באליפות הליגה, וזכה בעצמו בתואר "מאמן העונה". לקראת עונת 2011/2012 מונה לעוזר מאמן ביוסטון רוקטס, תחת המאמן הראשי קווין מקהייל. בשנת 2016, לאחר 5 שנים ביוסטון, עבר לצוות האימון של דנוור נאגטס, אותה אימן מייקל מלון. בין השנים 2017–2020 שימש כעוזרו של אלווין ג'נטרי, מאמן ניו אורלינס פליקנס, ובדצמבר 2020 מונה לעוזר מאמן בטורונטו ראפטורס, תחת המאמן הראשי ניק נרס. ב-22 בפברואר 2021, לאחר כחצי עונה בטורונטו, מונה פינץ' למאמן הראשי של מינסוטה טימברוולבס, במקומו של ראיין סונדרס. עד לסיום עונת 2020/2021 רשמה הקבוצה מאזן של 16 ניצחונות ו-25 הפסדים. פרופיל אולימפי, באתר olympedia.org פרופיל, באתר eurobasket MINNESOTA TIMBERWOLVES NAME CHRIS FINCH HEAD COACH, באתר הקבוצה, 22 בפברואר 2021 סטטיסטיקות האימון של פינץ' ב-NBA, באתר basketball-reference.com
נעמה קאופמן-פס

נעמה קאופמן-פס (נולדה ב-1978) היא מנהלת ישראלית. שימשה כמנכ"לית משרד החקלאות ופיתוח הכפר, קודם לכן שימשה כמשנה וממלא מקום מנכ"ל במשרד הכלכלה והתעשייה, ולפני כן כבכירה במשרד האוצר ומנהלת הסיכונים הראשית של החשב הכללי. קאופמן-פס נולדה למשפחה דתית-לאומית. עשתה שירות לאומי. היא עורכת דין בעלת תואר ראשון ושני במשפטים מאוניברסיטת בר-אילן, ותואר שני במנהל עסקים (MBA) עם התמחות במימון, במסלול מיוחד למצטיינים, אונ' בר-אילן. קאופמן-פס שימשה בעבר אחת מעורכות הדין בלשכה המשפטית במשרד האוצר והייתה ראשת המטה שהיה אחראי על העדפת תוצרת חקלאית מישראל. נוסף על כך, היא הייתה גם מנהלת הרשות לשיתוף פעולה תעשייתי ולקידום השקעות זרות. בנובמבר 2016 היא מונתה למשנה למנכ"ל משרד הכלכלה והתעשייה, ובהמשך מונתה גם לממלאת מקום של המנכ"ל. ביוני 2021 שר החקלאות ופיתוח הכפר, עודד פורר מינה את קאופמן-פס למנכ"לית המשרד. מינויה אושר בממשלה ב-4 ביולי 2021. היא נכנסה לתפקידה באותו יום, והחליפה את המנכ"ל היוצא, נחום איצקוביץ'. מדיה וקבצים בנושא נעמה קאופמן-פס בוויקישיתוף עו"ד נעמה קאופמן פס-G40 - ארבעים הצעירים המבטיחים 2017, באתר גלובס מינוי סרוג: מנכ״לית חדשה למשרד החקלאות, באתר "סרוגים", 27 ביוני 2021 נעמה קאופמן-פס, ‏ביטחון המזון יגיע ע"י התמקדות ביתרון היחסי שלנו | דעה, נעמה קאופמן-פס, באתר גלובס, 2 באוגוסט 2021 חגי עמית, המשנה למנכ"ל משרד הכלכלה תהיה המנכ"לית הבאה של משרד החקלאות, באתר TheMarker‏, 27 ביוני 2021 מערכת פורט2פורט, עו"ד נעמה קאופמן-פס מונתה משנה למנכ"ל משרד הכלכלה, באתר פורט2פורט, ‏20 בנובמבר 2016 אנה ברסקי, ‏עו"ד נעמה קאופמן-פס נבחרה לכהן כמנכ"לית משרד החקלאות, באתר מעריב אונליין, 27 ביוני 2021 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
טנגו הפרשים השחורים

טנגו הפרשים השחורים, הנקרא גם הגנה מקסיקנית והגנת קוויץ-טראז'קוביץ', הוא פתיחת שחמט המתחילה במהלכים הבאים: ד4 פ-ו6 ג4 פ-ג6 קוד ה-ECO שלה הוא A50. מקורה של הפתיחה בשנות ה-20 של המאה ה-20, כאשר שוחקה גם על ידי רב האמן המקסיקני קרלוס טורה (מכאן השם "ההגנה המקסיקנית") והמאסטר האמריקאי אלכסנדר קוויץ. טורה השתמש בה כדי להביס את אלוף ארצות הברית בשחמט פרנק ג'יימס מרשל בשבעה מהלכים בלבד. בהמשך שיחקו אותה המאסטר היוגוסלבי מיכאילו טראז'קוביץ' ורב האמן הסובייטי אנטולי לוטיקוב. לאחר עשרות שנים של שכחה, התחדשה הפתיחה על ידי רב האמן הבינלאומי ג'ורג'י אורלוב, שפרסם חוברת וספר אודותיה בשנים 1992 ו-1998, בהתאמה. אורלוב נתן לפתיחה את השם "טנגו הפרשים השחורים". מאז 1992, הפתיחה אומצה על ידי מספר רבי-אמן חזקים, ביניהן ויקטור בולוגן, ג'ואל בנג'מין, לארי כריסטיאנסן ואלכס ירמולינסקי. ירמולינסקי אפילו העז להשתמש בה נגד גארי קספרוב. אף על פי שה"טנגו" נדירה למדי, יש לה בסיס טוב יותר מאשר לרוב הפתיחות האקסצנטריות האחרות: השחור מתפתח במהירות, בעל מבנה רגלים גמיש, והוא מוכן להכות חזרה במרכז עם 3. ... ה5, או עם ... ה6 ו- ... ד5. לפתיחה יש כמה וריאציות מובהקות, אך היא מאוד ורסטילית, והיא עשויה להפוך להגנה הודית של המלך, הגנה נימצו-הודית, הגנה בוגו-הודית, הגנת צ'יגורין, מערכת רגוזין, פתיחה קטלאנית ופתיחה אנגלית. המהלך הנפוץ ביותר, מונע 3 .. ה5. השחור מגיב בדרך כלל עם 3. ... ה6, אם כי 3. ... ד6, סוג של הגנה הודית ישנה, אפשרי גם כן. לאחר 3. ... ה6, הלבן יכול לשחק 4. פ-ג3 ר-ב4 (העברה להגנה נימצו-הודית). זהו המהלך השני הפופולרי ביותר של הלבן. [22] לאחר 3. ... ה5, אפשרות אחת עבור הלבן היא 4. פ-ו3, מעבר לפתיחה אנגלית. [23] ריצ'רד פליסר ממליץ על 4. ... ה4!? בתגובה, בעוד אורלוב מעדיף 4 ... ה:ד4 5. פ:ד4 ר-ב4. לעומת זאת, הקו הראשי הוא 4. ד5 פ-ה7. כעת המשחק עשוי להימשך בצורת "טנגו", למשל עם 5.פ-ו3 פ-פ-ז6, או מעבר להגנה הודית של המלך באמצעות 5. פ-ו3 ד6 6. ה4 (6. ר-ז5!?) ז6 7. ר-ה2 ר-ז7 8. 0-0 0-0. גישה נוספת אך לא נפוצה היא הוא 3. ... ה6, המאפשר ללבן לשחק 4. ה4 (או גם מהלכים אחרים כגון 4. ד5, 4. ר-ז5, 4. א3, 4. ו3 ו-4. פ-ו3 ). אם השחור עוקב עם 4. ... ד5, מאותה עמדה, האפשרויות העיקריות ללבן הן 5.ה5 (הקו הראשי), 5. ג:ד5, 5. ה:ד5 ו-5. ר-ז5. לאפשרויות אלה ניתן להגיע גם באמצעות טרנספוזיציה מהווריאציה מיקאנס -קרלס של הפתיחה האנגלית (1. ג4 פ-ו6 2. פ-ג3 ה6 3. ה4), אם כי אם שחור רוצה לשחק בצורה זו, סדר המהלך האופטימלי הוא 1. ד4 פ-ו6 2. ג4 ה6 3. פ-ג3 פ-ג6. מהלך שאפתני זה ניתן לשחק אך לעיתים רחוקות נעשה בו שימוש. השחור מגיב בדרך כלל עם 3. ...פ-ה5 ואז לאחר 4. ה4 (מזמין 4. ... פ:ה4?? 5. מה-ד4), השחור מכה חזרה במרכז עם 4. ... פ-ז6 5. ו4 ה5. Betwixt the Tango and the Budapest Friedrich Saemisch vs Carlos Torre Repetto (1925), www.chessgames.com Frank Marshall vs Carlos Torre Repetto (1925), www.chessgames.com Modern Chess Openings, www.goodreads.com Richard Palliser, Tango!: A Dynamic Answer to 1 D4, Everyman Chess, 2005, ISBN 978-1-85744-388-2. (באנגלית) Moshe Czerniak vs Anatoly S Lutikov (1968), www.chessgames.com Jindrich Trapl vs Anatoly S Lutikov (1969), www.chessgames.com Wolfgang Uhlmann vs Anatoly S Lutikov (1969), www.chessgames.com Garry Kasparov vs Alex Yermolinsky (1996), www.chessgames.com
אליפות ישראל בהיאבקות חופשית נובמבר 2016

אליפות ישראל בהיאבקות חופשית נערכה בבאר שבע ב-19 בנובמבר וב-26 בנובמבר 2016. אליפות ישראל בהיאבקות יוונית-רומית איגוד ההאבקות בישראל | תחרות | אליפות ישראל בוגרים, באתר איגוד ההאבקות בישראל איגוד ההאבקות בישראל | תחרות | אליפות ישראל בוגרים, באתר איגוד ההאבקות בישראל
מיכל פרנק

מיכל פרנק (נולדה ב-9 באפריל 1976) היא מנהלת ישראלית, אשר כיהנה כמנכ"לית משרד התחבורה והבטיחות בדרכים. בעלת תואר ראשון במשפטים ותואר שני במנהל עסקים, שניהם בהצטיינות, מהאוניברסיטה העברית. בעלת רישיון עריכת דין בישראל. בשנת 2003 מונתה ליועצת למנהל רשות החברות הממשלתיות במשרד האוצר. בתפקידה הייתה חברת צוות הניהול בהליכי ההפרטה המרכזיים במשק: אל על, צים, בזק ובתי הזיקוק באשדוד ובז"ן חיפה. בתקופה זו הובילה הרשות רפורמות מבניות מרכזיות במשק, בענפי התשתיות והתחבורה, כדוגמת פיצול רשות הנמלים והרכבות לחברות ממשלתיות נפרדות, והעברת מע"צ לחברה ממשלתית. בשנת 2009 מונתה לסמנכ"לית פנים, תכנון ופיתוח במשרד ראש הממשלה (לשעבר אגף תיאום, מעקב ובקרה), תחת המנכ"לים אייל גבאי והראל לוקר. במסגרת תפקידה כיהנה כדירקטורית בחברת "מקורות" ו"מקורות ייזום ופיתוח". בין השנים 2014–2020 כיהנה בתפקידי ניהול בארגון הג'וינט העולמי (JDC), כמנכ"לית מרחב חבר המדינות וכמנהלת משותפת של התכנון והתוכניות הגלובליים בארגון. בינואר 2021 נבחרה לתפקיד מנכ"לית הקרן לידידות. ביוני 2021 הכריזה שרת התחבורה והבטיחות בדרכים, מרב מיכאלי כי היא תמנה את פרנק למנכ"לית המשרד. חודש לאחר מכן אושר המינוי בישיבת הממשלה. עם הקמתה של מנהלת תקומה לשיקום עוטף עזה מונתה בה פרנק לראש צוות כלכלה ועסקים. מתגוררת בתל אביב, בזוגיות ואם לבת. מדיה וקבצים בנושא מיכל פרנק בוויקישיתוף יובל שדה, פרסום ראשון מיכל פרנק נבחרה למנכ"לית משרד התחבורה, באתר כלכליסט, 28 ביוני 2021 אודי עציון, רועי רובינשטיין, הרכבת הקלה והמטרו יפתרו את בעיית הפקקים? "אם מישהו מצפה לכך - זה לא ריאלי", באתר ynet, 23 בספטמבר 2022 יובל שדה, משרד התחבורה מעלה הילוך בהקמת רשות מרחבית בירושלים, באתר כלכליסט, 20 באוקטובר 2022 צבי זרחיה, הממשלה החלה להכיר במינויים הכושלים שלה, באתר כלכליסט, 4 בנובמבר 2023 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.